ตอนนี้อายุ 15 ค่ะ มีปัญหาหาผมร่วงเยอะมากๆผิดปกติ ทั้งตอนสระผม ไดร์ผม แค่สางผมนิดเดียวผมก็หลุดออกมาแล้วค่ะ แม่ก็บอกว่าผมบางลง ก่อนหน้านี้หนูควบคุมอาหารเกินไปแล้วแทบจะไม่ได้กินแป้งกับน้ำตาลเลยประมาณ 2-3 เดือน แต่ตอนนี้พยายามกินแป้งมากขึ้นแล้วค่ะ เคยไปอ่านมาเขาบอกว่าอาจทำให้ร่างกายช็อคจากการขาดสารอาหาร แล้วทำให้ผมร่วง ไม่แน่ใจว่าเคสหนูใช่รึเปล่า ที่บ้านมี blackmores biotin h+ อยู่ค่ะ ไม่ทราบว่าจะทานตัวนี้ช่วยได้รึเปล่าคะ
สวัสดีค่ะ โดยปกติ ผมคนเราจะร่วงประมาณวันละ 50-100 เส้น แต่หากผมร่วงเกินวันละ 100 เส้น และติดต่อกันหลายวัน จนทำให้เกิดผมบางลง ถือว่าเกิดผมร่วงผิดปกติ ซึ่งเกิดได้จากหลายสาเหตุ เช่น1. ผมร่วงจากพันธุกรรม มักพบในผู้ชายมากกว่าผู้หญิง และพบเมื่ออายุมากขึ้น2. ความเจ็บป่วยทางร่างกาย เช่น หลังการผ่าตัดใหญ่ อาจมีผมร่วงได้ แต่ก็จะกลับมาเป็นปกติ3. มีโรคทางกายต่างๆ เช่น มีภาวะไทรอยด์ฮอร์โมนต่ำ ไตเรื้อรัง ตับเรื้อรัง เป็นซิฟิลิสในระยะที่ 2 โรคภูมิแพ้ตนเองบางชนิด โรคสะเก็ดเงิน โรคมะเร็ง เป็นต้น4.การใช้สารเคมีกับผมมากเกินไป เช่น การย้อมผม การดัดผม การทำสีผม ที่บ่อยเกินไป5. การได้รับการฉายรังสีรักษาและยาเคมีบำบัด รวมถึงยาบางประเภท เช่น ยารักษาความดันโลหิตสูง ยารักษาโรคเก๊าท์ ยาต้านเศร้า ยากันชัก ยารักษาไทรอยด์เป็นพิษ เป็นต้น รวมถึงการได้รับวิตามินเอมากเกินไป6. การขาดสารอาหาร โดยเฉพาะโปรตีน7. การเจ็บป่วยทางจิตใจที่รุนแรง เช่น โรคเครียด8. โรคกลากที่หนังศีรษะ หรือเชื้อราบนหนังศีรษะ แต่มักจะมีอาการคันมากร่วมด้วยทั้งนี้ หากในช่วงที่ผ่านมา ได้มีการลดน้ำหนัก โดยควบคุมอาหาร ก็อาจเป็นผลทำให้ผมร่วงได้ เพราะอาจทานอาหารไม่เพียงพอ แล้วทำให้เกิดการขาดสารอาหารบางชนิด ดังนั้น หลังจากนี้ ควรทานอาหารให้ครบ 5 หมู่ และควรค่อยๆ ลดน้ำหนัก ไม่ลดหักโหมไป เพราะอาจมีผลเสียอื่นๆ ต่อร่างกายได้ เช่น เกิดภาวะไขมันพอกตับ เป็นต้น โดยการลดน้ำหนักที่เหมาะสม คือไม่ควรมากกว่า 3 กิโลกรัมต่อเดือนค่ะแต่หากหลังจากนี้ ได้ทานอาหารครบ 5 หมู และทานอย่างถูกสัดส่วนแล้ว ผมยังคงร่วงมาก จนบางขึ้นเรื่อยๆ อีก ก็อาจเกิดจากโรคทางกายต่างๆ ดังกล่าวไป ซึ่งก็ควรไปพบแพทย์เพื่อตรวจหาสาเหตุค่ะส่วนการดูแลที่อาจช่วยไม่ให้ผมร่วงมากขึ้นไปอีก เช่น การเลือกใช้ยาสระผมและครีมนวดที่อ่อนโยน ไม่มีสารเคมีรุนแรงเกินไป เช่น เลือกที่ไม่ผสมสารซัลเฟต (SLS, SLES) ไม่ผสมสารซิลิโคน (silicone) เป็นต้น ไม่สระผมด้วยน้ำร้อน ไม่สระผมบ่อยเกินไป คือไม่สระเกินวันละ 1 ครั้ง และเวลาใช้ครีมนวด ควรใช้เฉพาะปลายผม ไม่ใช้โดยการเทบนหนังศีรษะ งดการใช้สารเคมีอื่นๆ โดยไม่จำเป็น เช่น สเปรย์ เจลแต่งผม เป็นต้น งดการไปทำสีผม ดัดผม ทานอาหารที่มีสารบำรุงเส้นผม เช่น วิตามินเอ วิตามินบี วิตามินซี ธาตุสังกะสี เป็นต้น